**REPUBLIKA HRVATSKA**

**VUKOVARSKO – SRIJEMSKA ŽUPANIJA**

**OSNOVNA ŠKOLA LIPOVAC**

**CVJETNO NASELJE 8, LIPOVAC**

**ŠKOLSKI ODBOR OŠ LIPOVAC**

KLASA:602-02/15-01/254

URBROJ:2188-28/15-01

U Lipovcu 19. listopada 2015. godine

Z A P I S N I K

Sa 4. sjednice Školskog odbora OŠ LIPOVAC, Lipovac od 19. listopada 2015. godine

početak sjednice u 17:00 sati u zbornici Osnovne škole Lipovac

Nazočni: Ivana Rendulić, Toni Čengić, Karolina Božić – članovi Školskog odbora ispred Vijeća učitelja i Skupa radnika, Jozo Dežić – član Školskog odbora ispred Vijeća roditelja, Ivan Plavšić i Marko Lovrić – članovi Školskog odbora ispred osnivača te ravnatelj Grgur Jurković i tajnica Marina Meseljević.

Odsutni član: Marta Grgić (neopravdan izostanak).

Sukladno članku 12. Poslovnika o radu Školskog odbora OŠ LIPOVAC predsjednica je otvorila četvrtu sjednicu Školskog odbora u 2015./2016. i predložila:

DNEVNI RED

1. Verifikacija zapisnika 3. sjednice održane 28. rujna 2015. godine
2. Donošenje Odluke o Statutu Osnovne škole Lipovac (prethodna suglasnost dana 30. rujna 2015. godine )
3. Davanje suglasnosti ravnatelju za produženje ugovora o radu, (ne duže od 60 dana) Renati Šunjić – voditelju računovodstva
4. Usvajanje Poslovnika o radu kolegijalnih tijela
5. Razno

Ad 1) Dnevni red – zapisnik sa 3. Sjednice Školskog odbora održane 28.rujna 2015. godine je jednoglasno usvojen, sa 6 glasova prisutnih članova.

Ad 2) Sukladno članku 98. stavak 3. Zakona o odgoju i obrazovanju u osnovnoj i srednjoj školi (»Narodne novine«, br. 87/08., 86/09., 92/10., 105/10. – ispravak, 90/11., 16/12., 86/12., 94/13. i 152/14) Statut donosi Školski odbor uz prethodnu suglasnost osnivača.

Svim prisutnim članovima Školskog odbora dana je na uvid prethodna suglasnost Županijske skupštine Vukovarsko – srijemske županije od 30. rujna 2015. godine te je na temelju nje usvojen Statut Osnovne škole Lipovac sa šest glasova prisutnih članova Školskog odbora.

Ad 3) Ravnatelj upoznaje članove sa diplomiranom ekonomisticom Renatom Šunjić, sa kojom je sklopio ugovor o radu na 15 dana jer je voditeljica računovodstva Ivana Božanović otišla na bolovanje zbog komplikacija u trudnoći.

Ravnatelj je zatražio suglasnost prisutnih članova da se radni odnos zasnuje s Renatom Šunjić. Članovi Školskog odbora su dali svoju jednoglasnu suglasnost, ali ne duže od 60 dana.

Ad 4) Poslovnik o radu kolegijalnih tijela jednoglasno je usvojen, sa 6 glasova prisutnih članova.

Ad 5) Pod točkom razno ravnatelj škole upoznao je članove sa energetskom obnovom škole te da najveći problem stvaraju potrebna dokumentacija i financije.

Sjednica je završila u 17:30 sati.

Zapisničarka: Predsjednica Školskog odbora:

Marina Meseljević, bacc.admin.publ. Ivana Rendulić, mag.prim.educ.